
Narva  Linna Arenduse ja Ökonoomika Ameti 
bilansis oleva põhivara kõlbmatuks tunnistamine, 

bilansist mahakandmine
1. Asjaolud ja menetluse käik

Narva Linna Arenduse ja Ökonoomika Amet taotleb vara mahakandmist Narva Linna Arenduse ja Ökonoomika Ameti bilansist. Mahakantavaks varaks on Pimeaia pargi kõnnitee taastamise ehitusprojekt, tehtud projekti „Unikaalse Eesti-Vene kindlustuste ansambli kui ühtse turismitoote arendamine –EstRusFortTour“ raames. 
Pimeaia pargi kõnnitee taastamise ehitusprojekt, tehtud Interreg IIIA projekti „Unikaalse Eesti-Vene kindlustuste ansambli kui ühtse turismitoote arendamine –EstRusFortTour“ raames on vananenud. Sweco OÜ poolt ehitusprojekt ei olnud kõnnitee rajamisel kasutatud. Kõnnitee oli ehitatud 2014. aastal projekti  „Narva kaldapealse promenaadi ehitamine“ raames Narva Jõeäärse promenaadi rekonstrueerimise põhiprojekti (IB Urmas Nugin OÜ töö nr 21 / 2008) ja Narva jõe ja linnuse tänava promenaadi rekonstrueerimise arhitektuurse põhiprojekti (OÜ Paik Arhitektid töö nr TO1) alusel.

Vastavalt EU-Russia Programmi Interreg IIIA priotity North projektile on vara säilitamise tähtaeg lõppenud.     

Seoses sellega, taotleb Narva Linna Arenduse ja Ökonoomika Amet tunnistada see kõlbmatuks ja anda volitus lõpetamata ehituse objektide bilansist mahakandmiseks.
Küsimused arutati Narva Linnavalitsuse linnakomisjoni 16.09.2015. a istungil (protokolli nr 11 punkt 5). Otsustati rahuldada Narva Linna Arenduse ja Ökonoomika Ameti vara bilansist mahakandmise taotlus.

2. Õiguslikud alused
2.1. Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Linna Volikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra“ § 7 kohaselt linnavara tunnistatakse kõlbmatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 punkti 1 alusel otsuse põhivara kõlbmatuks tunnistamise ja mahakandmise kohta võtab vastu Narva Linnavalitsus.

3. Otsus

3.1.  Tunnistada Narva Linna Arenduse ja Ökonoomika Ameti bilansis olev vara kõlbmatuks:
· Pimeaia pargi kõnnitee taastamise ehitusprojekt, tehtud projekti „Unikaalse Eesti-Vene kindlustuste ansambli kui ühtse turismitoote arendamine –EstRusFortTour“ raames, soetamisaeg on 31.08.2007, soetusmaksumus on 16 744,85 eurot 
3.2. Kanda punktis 3.1 nimetatud vara maha.
4. Rakendussätted

4.1. Korraldus jõustub seadusega sätestatud korras.
4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul selle korralduse teatavakstegemise päevast arvates.

